11.4.2023.
HR
Službeni list Europske unije
C 126/3
V. (Objave)
POSTUPCI U VEZI S PROVEDBOM POLITIKE TRŽIŠNOG NATJECANJA
EUROPSKA KOMISIJA Prethodna prijava koncentracije (Predmet M.10986 – AXA SPAIN / GACM SPAIN) (Tekst značajan za EGP)
(2023/C 126/03)
1.
Komisija je 27. ožujka 2023.
zaprimila prijavu predložene koncentracije u skladu s člankom 4.
Uredbe Vijeća (EZ) br.
139/2004 (1).
Ta se prijava odnosi na sljedeće poduzetnike: — AXA Seguros Generales, S.A. de Seguros y Reaseguros („AXA Seguros Generales”, Španjolska), koji pripada društvu AXA S.A. („AXA Group”, Francuska), — GACM España, S.A.U. („GACM Spain”, Španjolska).
Poduzetnik AXA Seguros Generales steći će, u smislu članka 3. stavka 1. točke (b) Uredbe o koncentracijama, isključivu kontrolu nad cijelim poduzetnikom GACM Spain.
Koncentracija se provodi kupnjom udjela.
2.
Poslovne su djelatnosti predmetnih poduzetnika sljedeće:
— AXA Seguros Generales dio je društva AXA Spain, španjolske grupe osiguravatelja kojoj je odobreno obavljanje djelatnosti osiguranja i reosiguranja u području zdravstva, životnog osiguranja i osiguranja štednih uloga, mirovinskih fondova, automobilskog i drugog osobnog i poslovnog osiguranja.
AXA Spain dio je grupe društava čije je krajnje matično društvo francusko društvo uvršteno na burzu AXA Group, koje posluje u području osiguranja i upravljanja imovinom u 54 zemlje, — GACM Spain je holding društvo za osiguravajuća društva koja nude osiguranje nekretnina i osiguranje u slučaju nezgode te životno i zdravstveno osiguranje u Španjolskoj. 3.
Preliminarnim ispitivanjem Komisija je ocijenila da bi prijavljena transakcija mogla biti obuhvaćena područjem primjene Uredbe o koncentracijama.
Međutim konačna odluka još nije donesena.
4.
Komisija poziva zainteresirane treće osobe da joj podnesu moguća očitovanja o predloženoj koncentraciji.
Očitovanja se Komisiji moraju dostaviti najkasnije u roku od 10 dana od datuma ove objave.
U svakom je očitovanju potrebno navesti referentnu oznaku: M.10986 – AXA SPAIN / GACM SPAIN (1) SL L 24, 29.1.2004., str.
1. („Uredba o koncentracijama”).